Publication: Magyar Közlöny
Issue: MK-2008-117 (Year: 2008, Number: 117)
Era: 2004-2010
Section: 1. számú melléklet a 23/2008. (VIII. 8.) PM rendelethez
Paragraph Index: 512

7. modulzáró vizsga A hozzárendelt szakmai követelménymodul azonosítója és megnevezése: 2131-06 Számviteli feladatok A hozzárendelt 1. modulzáró vizsgafeladat: A számviteli törvény rendelkezéseinek ismerete, főkönyvi kivonat értelmezése, a vállalkozás eredményének, vagyonának meghatározása komplex feladatok formájában a PM által kiadott feladatlap alapján. A hozzárendelt jellemző vizsgatevékenység: írásbeli Időtartama: 180 perc A modulzáró vizsga csak akkor eredményes, ha valamennyi modulzáró vizsgafeladathoz rendelt vizsgatevékenységet a jelölt legalább 60%-os szinten teljesíti. Az Egyéb adózási feladatok 6. modulzáró vizsga és a Számviteli feladatok 7. modulzáró vizsga időpontját országos vizsgaidőpontként a PM határozza meg, és a honlapján mindenki által hozzáférhető módon közzéteszi. Az 54 344 02 0000 00 00 Mérlegképes könyvelő szakképesítéssel rendelkező felmentést kap a Számviteli feladatok 7. modulzáró vizsga alól. A Jogi feladatok 2. modulzáró vizsga alóli felmentés feltétele: állam- és jogtudományi doktori végzettség. Az a jelölt, aki a modulzáró vizsgák valamelyikének korábbi teljesítését hitelt érdemlően igazolja, mentesül a modulzáró vizsga ismételt teljesítésének kötelezettsége alól. 2. A szakmai vizsga részei

Source: https://magyarkozlony.hu/hivatalos-lapok/591e55d0f51e3d4c81009abacaf01273a968e0da/dokumentumok/4da538cf4b2aad8a6dbcf9742036243a4fcbe6e8/letoltes